تورکیه سوپر لیگینده 3-جو تورا یئکون وورولوب.
قاپاینیش اویونوندا "فنرباغچا" "آدانا دمیرسپور"و قبول ائدیب. "اولکر" ایستادیوموندا کئچیریلن گؤروش میدان صاحیب‌لری‌نین 4:2 حساب‌لی غلبه‌سی ایله باشا چاتیب.
حسابی 21-جی دقیقه‌ده ایستانبول تمثیلچی‌سی آچیب. والنسیا پنالتی‌دان فرقلنیب. اکوادورلو هوجومچو 41-جی دقیقه‌ده اؤزونون و تیمی‌نین 2-جی گل‌ونو ووروب. 48-جی دقیقه‌ده میها زایتس رقیبی 3-جو دفعه میدانین مرکزینه دعوت ائدیب. 55-جی دقیقه‌ده آدانا تمثیلچی‌سیندن یونس بلهاندا بوراخیلان گل لاردان بیری‌نین عوضینی چیخیب. 66-جی دقیقه‌ده قوناق‌لارین یئنی ترانسفری آرتیوم دزیوبا فرقی مینیموما ائندیریب. 83-جو دقیقه‌ده "آدانا دمیرسپور"ون اوکراینا‌لی ساوونماچیسی یاروسلاو راکیتسکی بیرباشا قیرمیزی ورقه ایله میدان‌دان قووولوب. اویوندا سون نقطه‌نی ایسه 84-جی دقیقه ده ازجان آلیوسکی قویوب.
بو غلبه‌دن سونرا خال‌لارینی 7-یه چات‌دیران "فنرباغچا" لیدئرلیگه یوکسلیب. 2 و 3-جو پیلله‌لرده قرارلاشان "باشاکشهیر"له "بشیکتاش" دا عینی خالا مالیک‌دیر. 6 خالی اولان "آدانا دمیرسپور" ایسه 5-جی سیرادا قالیب.
